Diari Oficial de la Generalitat Valenciana


Sumari del DOGV 4067, del 20-08-2001 (2001/8089)

Informació pública del programa per al desenvolupament d'actuació integrada de la unitat en sòl urbanitzable programat Sector 8, Forn d'Alcedo.
-----------------------------------------------------------------------------------------------------------------------------------------------

### Dades del document

Número de DOGV
:   4067

Data del DOGV
:   20-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8089


Organisme emissor
:   Alcedopol 1, SL

Tipus de document
:   Anunci

Informació pública del programa per al desenvolupament d'actuació integrada de la unitat en sòl urbanitzable programat Sector 8, Forn d'Alcedo. [2001/X8089]
  
Primer
  
L'entitat mercantil Alcedeopol 1, SL, ha formulat programa per al desenvolupament d'una actuació integrada en sòl urbanitzable programat, identificat com Sector 8 - Forn d'Alcedo-, pel Pla General de València, que inclou document d'homologació, pla parcial i avantprojecte d'urbanització, i annex a aquests dos últims, a l'empara del que preveu l'article 48 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística; i s'hi va presentar una altra alternativa tècnica en competència que, en ampliar l'àmbit d'actuació proposat, va determinar la suspensió de l'acte d'obertura de pliques.
  
Segon
  
En aplicació del que estableix l'article 48.1.C), en relació amb l'article 46.3, ambdós de la referida llei, es va procedir a remetre comunicació als titulars cadastrals de les parcel·les incloses en l'àmbit del pla parcial, no avisats anteriorment, i se sotmeté el referit programa amb tota la documentació unida a informació pública, pel termini de 20 dies hàbils comptador a partir de l'endemà de la publicació d'un nou anunci en el Diari Oficial de la Generalitat Valenciana, cosa que tingué lloc en data 5 de gener de 2001; i s'hi presentà una altra alternativa tècnica.
  
Tercer
  
Les alternatives tècniques i els documents de planejament presentats es troben dipositades a la Corporació Municipal de València. Alhora, l'alternativa tècnica inicialment exposada al públic es troba protocol·litzada i dipositada a la Notaria del senyor Manuel Angel Rueda Pérez, situada al carrer de Roger de Llúria número 28 de València.
  
Quart
  
A fi de subsanar omissions en anuncis anteriors, s'obri nou termini de vint dies comptador des de la publicació del present anunci en el Diari Oficial de la Generalitat Valenciana, ?i una vegada avisats tots els titulars cadastrals de la possibilitat de presentar alternatives tècniques- per tal que qualsevol persona interessada puga comparèixer a la citada Notaria, en dies hàbils, en horari de 10.00 a 13.00 hores, per obtenir, a costa seua, còpia total o parcial de l'acta de protocol·lització dels documents adés esmentats o sol·licitar que se li exhibesca aquesta. La mateixa documentació, junt amb l'expedient administratiu, podrà ser alhora objecte de consulta a l'Ajuntament de València (edifici de l'avinguda d'Aragó número 47, 4ª planta), en horari d'atenció al públic.
  
Cinquè
  
Alhora, dins del termini esmentat, només els titulars de les parcel·les cadastrals 8208444WT1442N9667JO CR Molí de la Pala, 7344067NM3415N5671IF CM Assagador Torres, Manuel Cercós Gimeno, propietari de la parcel·la cadastral 6002128BZ7069Y3598SQ, Pl. núm. 51 Res. Urb. 67B, i la senyora Josefa Lleó Martínez, propietària de la parcel·la cadastral 7554320KR7224S8038WO, amb domicili desconegut, podran presentar, davant de l'Ajuntament de València, les al·legacions que estimen oportunes, i vençut aquell, durant els cinc dies següents, només els titulars de les parcel·les cadastrals adés esmentades, podran alhora formalitzar proposicions juridicoeconòmiques, per executar qualssevol de les alternatives; l'obertura de les proposicions juridicoeconòmiques presentades tindrà lloc el dia hàbil següent a l'acabament d'aquest últim termini, tret que aqueix dia fóra dissabte, i en aquest cas es produirà el dia hàbil següent, tot això en els termes i les condicions exigits per la Llei Reguladora de l'Activitat Urbanística.
  
Sisè
  
Als efectes de complimentar el que estableix l'article 59.4 de la Llei 30/1992, de 26 de novembre, aquest anunci s'adreça a aquells titulars cadastrals la identitat dels quals no consta en la relació emesa pel Centre de Gestió Cadastral, així com aquells l'adreça dels quals està constituïda, segons el llistat esmentat, per la pròpia parcel·la cadastral, i que són els següents:
  
Setè
  
Allò anteriorment expressat es publica amb la finalitat de donar compliment al que disposa l'article 48.1.C), en relació amb l'article 46, ambdós de la Llei Reguladora de l'Activitat Urbanística, i la Resolució de l'Alcaldia de l'Ajuntament de València, de 7 de febrer de 2000.